# मेरी क़िस्म के लेखन में हर बात अहम् है लेकिन अहमतरीन कहानी का ताना बाना है, बाक़ी सब कुछ गौण है। कमज़ोर कहानी को लेखक की कोई भी बाज़ीगरी कवर नहीं कर सकती। कहानी उपन्यास की बुनियाद है, जब बुनियाद ही कमज़ोर होगी तो इमारत बुलंद कैसे होगी! लेखकीय फूँदने कहानी को सज़ा सकते हैं, कहानी की कमज़ोरी और कमियों पर पर्दा नहीं डाल सकते - ऐन वैसे ही जैसे चाँदी का वर्क मिठाई को सज़ा सकता है उसकी गुणवत्ता की इकलौती वजह नहीं बन सकता।